PUČKO OTVORENO UČILIŠTE / UNIVERSITÀ POPOLARE APERTA

«ANTE BABIĆ» UMAG / UMAGO

Trgovačka 6 / Via commerciale 6

KLASA: 602-06/24-01/05

URBROJ: 2105-5-9-03-24-1

Umag, 2. 8. 2024.

Temeljem čl. 9. st.1. Zakona o obrazovanju odraslih (NN 144/21), članka 33. Statuta Pučkog otvorenog učilišta "Ante Babić" Umag i članka 20. Pravilnika o standardima i normativima za izvođenje programa obrazovanja odraslih (NN 14/23) ravnateljica Učilišta, donosi

**ODLUKU**

**o upisu, uvjetima i načinu upisa u sve programe obrazovanja odraslih**

**u drugom upisnom roku u 2024. godini**

I.

Ovom Odlukom definiraju se uvjeti i način upisa polaznika u obrazovne programe formalnog i neformalnog obrazovanja odraslih sukladno Okvirnom Godišnjem planu i programu rada Pučkog otvorenog učilišta „Ante Babić“ Umag za 2024. godinu.

II.

Pravo upisa imaju sve osobe starije od 14 godina koje ispunjavaju opće uvjete propisane programom.

 III.

Prijave na sve formalne i neformalne programe i tečajeve mogu se vršiti osobno, telefonski ili popunom digitalnog prijavnog obrasca.

Upisi se vrše neposredno prije početka rada svake obrazovne skupine, a nakon uvodnog sata kojeg će održati voditelj obrazovne skupine.

IV.

 Uvjeti upisa u srednjoškolske programe, definirani su nastavnim planovima i programima na razini 4.1. i 4.2. HKO:

* pravo upisa u 1. razred programa za zanimanje prodavač/ica imaju svi polaznici koji su završili Osnovnu školu;
* pravo upisa u program prekvalifikacije i doškolovanja za zanimanje komercijalist imaju svi polaznici koji su završili srednjoškolsko obrazovanja uz obvezu polaganja dopunskih i razlikovnih ispita;
* polaznici koji su prekinuli svoje ranije srednjoškolsko obrazovanje, imaju pravo nastaviti isto, uz uvjet polaganja razlikovnih ispita za razred za koji posjeduju svjedodžbu.

V.

Uvjeti upisa u programe za stjecanje mikrokvalifikacije i djelomične kvalifikacije i programe učenja stranih jezika:

* uvjeti upisa za stjecanje mikrokvalifikacije i djelomične kvalifikacije definirani su svakim pojedinim programom obrazovanja;
* uvjet upisa u tečajeve stranih jezika prema Europskom referentnom okviru je najmanje završena srednja škola, razina 4.1. HKO.

VI.

Upisna dokumentacija u sve programe za koje Učilište posjeduje Rješenje MZO propisana je svakim pojedinim programom obrazovanja.

Upisna dokumentacija za neformalne programe je Upisnica POU „Ante Babić“ Umag i Ugovor o obrazovanju.

Iznimno, ukoliko je naručitelj neformalnog programa obrazovanja poslodavac ili druga pravna osoba, upis u programe obrazovanja i upisna dokumentacija se mogu dogovoriti s naručiteljem obrazovanja što će biti definirano Ugovorom o obrazovanju.

VII.

Sukladno Okvirnom godišnjem planu i programu rada za 2024. godinu, prijave i upisi u sve programe trajat će od 1.9.2024. do 30.9.2024.godine. Nakon navedenog roka prijave i upisi traju kontinuirano do popune obrazovnih skupina ovisno o interesu polaznika.

VIII.

Prijave i upisi na tečajeve, neformalne programe i programe Učilišta za treću životnu dob traju cijelu godinu.

IX.

Svi programi započinju nakon popune obrazovnih skupina.

Trajanje svakog pojedinog programa utvrđeno je svakim pojedinačnim Nastavnim planom i programom te rasporedom i dinamikom rada svake pojedine obrazovne skupine.

 Ravnateljica

 \_\_\_\_\_\_\_\_\_\_\_\_\_\_\_

 Tatjana Vujić, prof.